**ΤΟ ΧΑΜΕΝΟ ΙΕΡΟ**

**Οδηγίες εκτέλεσης παρουσίασης**

**Ηλικία συμμετεχόντων:** από 12 ετών και άνω

**Διάρκεια παρουσίασης-εργαστηρίου:** 1 ώρα και 30΄ (45΄ με λιγότερη συζήτηση και χωρίς χειρισμό των αντιγράφων

**Τόπος:** σχολικές μονάδες, οπουδήποτε

**Μαθησιακές απαιτήσεις:** ανάγνωση, βασικές γνώσεις για την Αρχαιότητα

**Αριθμός συμμετεχόντων:** μορφή διάλεξης -χωρίς περιορισμό

**Εμψυχωτές:** αρχαιολόγος ή μουοσειοπαιδαγωγός

**Στόχοι**

* Να μιλήσουμε για την αποκάλυψη του ναού της Αμαρυσίας Αρτέμιδος
* Να κάνουμε μια επισκόπηση του έργου του αρχαιολόγου στο πεδίο και το μουσείο
* Να παρουσιάσουμε το έργο και τους στόχους της Ελβετικής Αρχαιολογικής Σχολής στην Ελλάδα
* Να γνωρίσουν οι μαθητές το ιερό και τις νέες αρχαιολογικές ανακαλύψεις

[Προαιρετικό] Να δείξουμε ορισμένα ευρήματα από την ανασκαφή στο ιερό χρησιμοποιώντας αντίγραφα

**Ψηφιακό υλικό**   
αρχεία ppt *Το χαμένο ιερό, υλικό συζήτησης* και βίντεο διάρκειας 14΄ *Το χαμένο ιερό* (προαιρετική προβολή)

**Απαραίτητος εξοπλισμός ‒ υλικά**

* Επιβεβαιώστε ότι η τάξη διαθέτει προτζέκτορα
* [Προαιρετικό] Αντίγραφα αρχαιολογικών αντικειμένων

**Δυνατότητες προσαρμογής της παρουσίασης**

* Τελευταίες τάξεις Δημοτικού, Γυμνασίου προβλέψτε μία πλαισίωση της Αρχαιότητας βασιζόμενοι στις γνώσεις των μαθητών.
* Έως 25 μαθητές: εφικτός ο χειρισμός των αντιγράφων
* Πάνω από 25 μαθητές: δυσκολία χειρισμού αντιγράφων

**Δομή παρουσίασης**

1. **Εισαγωγή στη δραστηριότητα** (5-10 λεπτά)
   * + σύντομη παρουσίαση των εκπαιδευτικών δραστηριοτήτων και του εμψυχωτή
     + ευσύνοπτη εξήγηση της δομής της δραστηριότητας
2. **Κυρίως παρουσίαση** (1 ώρα - 1 ώρα και 15΄)

Η διάρκεια της παρουσίασης μπορεί να ποικίλει ανάλογα με το διαθέσιμο χρόνο και την ηλικία των συμμετεχόντων.

* Για τις τελευταίες τάξεις του Δημοτικού προβλέψτε η ομιλία σας να μην υπερβαίνει τα 45 λεπτά
* Εάν το επιθυμείτε, και κατόπιν συνεννόησης με εκπαιδευτικούς, να προβληθεί το βίντεο *Το χαμένο ιερό* (14΄), προβλέψτε μία παρουσίαση διάρκειας 45-60 λεπτών
* Για πολυπληθές μαθητικό κοινό (πάνω από 25 μαθητές) μειώστε το κομμάτι του χειρισμού των αντιγράφων
* Για ολιγομελές μαθητικό κοινό προβλέψτε μεγαλύτερη διάρκεια για το κομμάτι των αντιγράφων και της συζήτησης-ερωτήσεων

Το αρχείο της παρουσίασης (ppt) και η σχετική συζήτηση αποτελούν προτάσεις παρουσίασης και μόνο. Εσείς, έχετε φυσικά τη δυνατότητα να εμπνευστείτε από το ψηφιακό υλικό *προαιρετικές διαφάνειες,* ώστε ενδεχομένως να τροποποιήσετε το λόγο σας ή να δημιουργήσετε νέες σύμφωνα με την προσωπική σας βούληση και κρίση.

1. **[Προαιρετικό] Το βίντεο *Το χαμένο ιερό*** (14 λεπτά)

Αυτό το σύντομης διάρκειας βίντεο αποτελεί εξίσου ένα χρήσιμο εργαλείο που συνοψίζει την αποκάλυψη του ιερού της Αμαρυσίας Αρτέμιδος. Μπορείτε να επικεντρωθείτε στην παρουσίαση της αρχαιολογικής έρευνας και των ανακαλύψεων (οικοδομήματα και κινητά ευρήματα, βλ. powerpoint) που έχουν πραγματοποιηθεί στο ιερό και να μην προβάλετε το βίντεο. Ωστόσο, είναι καθόλα δυνατό να μιλήσετε για αυτές τις ανακαλύψεις με αφορμή το βίντεο και να εστιάσετε περισσότερο την παρουσίαση στο ρόλο της Σχολής και στο επάγγελμα του αρχαιολόγου.

1. **Χειρισμός αντιγράφων** (10-30 λεπτά)

Στο τέλος του μέρους της παρουσίασης και ανάλογα με τον αριθμό των μαθητών, έχετε τη δυνατότητα να αφιερώσετε κάποιο χρόνο στα διάφορα αντίγραφα. Αυτό το μέρος είναι ιδιαίτερα ευέλικτο σε συνάρτηση με το διαθέσιμο χρόνο, τον αριθμό και την ηλικία των μαθητών. συγκεκριμένα, θα μπορούσατε να:

* Μοιράστε ένα αντικείμενο ανά δύο μαθητές, αφήστε τους ένα λεπτό για να το παρατηρήσουν και έπειτα συζητήστε αυτό που έχουν στα χέρια τους.
* Τοποθετήστε τα αντικείμενα πάνω σε ένα τραπέζι κεντρικά στην αίθουσα και ζητήστε από τους μαθητές να περιγράψουν αυτό που βλέπουν, καθώς και γιατί πιστεύουν ότι αυτού του είδους τα αντικείμενα βρίσκονται συχνά στα ιερά.
* Σχεδιάστε μία χρονολογική κλίμακα, τοποθετώντας τα αντικείμενα σε σειρά.
* Παρουσιάστε στους μαθητές ορισμένα αντικείμενα εν είδει διάλεξης.